אגם בוני (אנטארקטיקה)

אגם בוני (באנגלית: Lake Bonney) הוא אגם מים מלוחים, המכוסה קרח דרך קבע, בקצהו המערבי של עמק טיילור, בעמקים היבשים מקמרדו, בארץ ויקטוריה שבאנטארקטיקה.  אורכו המרבי של האגם 9 קילומטרים ורוחבו המרבי 900 מטרים. ערוץ צר שרוחבו 50 מטרים ועומקו 12 מטרים (המכונה "מצר אגם בוני" - "Lake Bonney at Narrows") מפריד את האגם לשני חלקים - אגם בוני המזרחי (East Lake Bonney) ואגם בוני המערבי (West Lake Bonney). עומקו של האגם 40 מטרים, והוא כלוא מתחת שכבת קרח שעובייה נע בין 3.7 ל-4.6 מטרים. מצפון ומדרום לאגם מצוייות פסגות שגובהן 1,500 מטרים מעל פני הים. קרחון טיילור נמצא ממערב לאגם. האגם התגלה לראשונה על ידי משלחת דיסקברי (שחקרה את אנטארקטיקה בין השנים 1901–1904). שמו של האגם ניתן לו על ידי רוברט פלקון סקוט, שחקר את האזור במשלחת טרה נובה (בין השנים 1910–1913). האגם נקרא על שם תומאס ג'ורג' בוני ( Thomas George Bonney) - פרופסור לגאולוגיה ביוניברסיטי קולג' שבלונדון, אנגליה, בין השנים 1877 עד 1901. אגם בוני הוא אחד האגמים העיקריים הנחקרים על ידי קרן המדע הלאומית של ארצות הברית, ותחנת המחקר האקולוגית ארוכת הטווח מקמרדו ( McMurdo Long Term Ecological Research site) מתמקדת בחקירתו של האגם.  מאז שנת 2007 נאס"א ממנת את השטת הרובוט התת-מימי אנדורנס (ENDURANCE) כדי לחקור את האקולוגיה של האגם.   אגם בוני מוזן על ידי מספר יובלים (מי קרח שנמסו): נחל ברטלט (Bartlette Creek) נחל בוהנר (Bohner Stream) נחל דוראן (Doran Stream) נחל לוסון (Lawson Creek) נחל ליזוט (Lizotte Creek) נחל ליונס (Lyons Creek) נחל מייסון (Mason Creek) נחל פרישו (Priscu Stream) (הארוך מבין היובלים - 3.8 ק"מ) נהר רד (Red River) נחל סנטה פה (Santa Fe Stream) נחל שארפ (Sharp Creek) נחל וינסנט (Vincent Creek) מפלי הדם - זרם אדום הזורם מקצהו של קרחון טיילור לעבר הקרח המכסה את אגם בוני. • Johanna Laybourn-Parry, Jemma L. Wadham, Antarctic Lakes, P 120 • Peter T. Doran, W. Berry Lyons, Diane M. McKnight, editors Life in Antarctic Deserts and other Cold Dry Environments: Astrobiological Analogs, P 164 • Obryk, M. K., P. T. Doran, and J. C. Priscu (2014), The permanent ice cover of Lake Bonney, Antarctica: The influence of thickness and sediment distribution on photosynthetically available radiation and chlorophyll‐a distribution in the underlying water column, J. Geophys. Res. Biogeosci., 119, 1879–1891, doi: 10.1002/2014JG002672 • Chao Tang, Michael T. Madigan, and Brian Lanoil, Bacterial and Archaeal Diversity in Sediments of West Lake Bonney, McMurdo Dry Valleys, Antarctica, Appl Environ Microbiol. 2013 Feb; 79(3): 1034–1038. doi: 10.1128/AEM.02336-12 • H.A. DUGAN, M.K. OBRYK, P.T. DORAN, Lake ice ablation rates from permanently ice-covered Antarctic lakes, Journal of Glaciology, Vol. 59, No. 215, 2013 doi:10.3189/2013JoG12J080, P 491 • Gideon M. Henderson, Brenda L. Hall, Andrew Smith, Laura F. Robinson, Control on (234U/ 238U) in lake water: A study in the Dry Valleys of Antarctica, Chemical Geology 226 (2006) 298 – 308 • Tessa Pocock and Marc-André Lachance, Thomas Pröschold, John C. Priscu, Sam Sulgi Kim, Norman P. A. Huner, IDENTIFICATION OF A PSYCHROPHILIC GREEN ALGA FROM LAKE BONNEY ANTARCTICA: CHLAMYDOMONAS RAUDENSIS ETTL. (UWO 241) CHLOROPHYCEAE, J. Phycol. 40, 1138–1148 (2004), doi: 10.1111/j.1529-8817.2004.04060.x • Ernest E. Angino Kenneth B. Armitage Jerry C. Tash, PHYSICOCHEMICAL LIMNOLOGY OF LAKE BONNEY, ANTARCTICA, doi: 10.4319/lo.1964.9.2.0207 מדיה וקבצים בנושא אגם בוני בוויקישיתוף אגם בוני באתר הסקר הגאולוגי של ארצות הברית אגם בוני באתר הגאזט האנטארקטי של ממשלת ניו זילנד תיאור אגם בוני טיסה במסוק מעל העמקים היבשים מקמרדו לאגם בוני, סרטון באתר יוטיוב מראה אגם בוני הקפוא, ותחנת המחקר שלצידו, סרטון באתר יוטיוב וידאו של מחנה המחקר באגם בוני תצלום 360° של אגם בוני וקרחון טיילור תצלומי אגם בוני (לרבות תצלום תת-מימי) מידע גאוגרפי והיסטורי תיאור האגם - מידע גאוגרפי תיאור הרובוט ENDURANCE כתבה על הרובוט והמחקר באגם, באתר תוכנית המחקר האנטארקטית של ממשלת ארצות הברית